paragraph_text: mini|Naslovnica drugog izdanja iz 2004. Povijest hrvatske književnosti: tisućljeće od Baščanske ploče do postmoderne pregledna je monografija hrvatskog književnog povjesničara i teoretičara književnosti Dubravka Jelčića objavljena 1997., te u drugom, znatno proširenom izdanju 2004. godine. Knjiga predstavlja povijest hrvatske književnosti od prvih tragova pismenosti do kraja 20. stoljeća. Nakon književnopovijesnih djela Ive Frangeša i Slobodana Prosperova Novaka, Jelčićeva knjiga jedan je od značajnijih suvremenih doprinosa u proučavanju povijesti hrvatske književnosti. Knjiga je napisana relativno jednostavnim, pripovjednim stilom prikladnim za približavanje teme općem čitateljstvu.